title: KOMISJONI DELEGEERITUD DIREKTIIV (EL) …/…, millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, milles käsitletakse kuuevalentse kroomi kasutamist absorptsioonkülmikute süsinikterasest jahutussüsteemi korrosioonitõrjevahendina

text:
                            EUROOPA
                            KOMISJON
                                                     Brüssel, 17.12.2019
                                                     C(2019) 9099 final
                KOMISJONI DELEGEERITUD DIREKTIIV (EL) …/…,
                                         17.12.2019,
   millega muudetakse tehnika arenguga kohandamise eesmärgil Euroopa Parlamendi ja
   nõukogu direktiivi 2011/65/EL III lisa seoses erandiga, milles käsitletakse kuuevalentse
         kroomi kasutamist absorptsioonkülmikute süsinikterasest jahutussüsteemi
                                korrosioonitõrjevahendina
                                  (EMPs kohaldatav tekst)
ET                                                                                ET
 ---pagebreak---                                                   SELETUSKIRI
   1.         DELEGEERITUD ÕIGUSAKTI TAUST
   Käesoleva komisjoni delegeeritud direktiiviga muudetakse tehnika arenguga kohandamise
   eesmärgil Euroopa Parlamendi ja nõukogu direktiivi 2011/65/EL (teatavate ohtlike ainete
   kasutamise piiramise kohta elektri- ja elektroonikaseadmetes) (uuesti sõnastatud)1 (edaspidi
   „direktiiv RoHS 2“) III lisa seoses erandiga kuuevalentse kroomi teatavate kasutusviiside
   osas.
   Direktiivi RoHS 2 artikli 4 kohaselt on piiratud teatavate ohtlike ainete kasutamine elektri- ja
   elektroonikaseadmetes. Direktiiv jõustus 21. juulil 2011.
   Direktiivi RoHS 2 II lisas on loetletud järgmised ained, mille kasutamist on praegu piiratud:
   plii, elavhõbe, kaadmium, elavhõbe, kuuevalentne kroom, polübroomitud bifenüülid (PBB),
   polübroomitud            difenüüleetrid         (PBDE),          bis(2‑ etüülheksüül)ftalaat           (DEHP),
   bensüülbutüülftalaat (BBP), dibutüülftalaat (DBP) ja diisobutüülftalaat (DIBP). Direktiivi
   RoHS 2 III ja IV lisas on loetletud elektri- ja elektroonikaseadmete teatavateks
   kasutusviisideks ettenähtud materjalid ja komponendid, mille puhul on tehtud erand direktiivi
   RoHS 2 artikli 4 lõike 1 kohasest piirangust.
   Direktiivi artiklis 5 on sätestatud, et III ja IV lisa kohandatakse teaduse ja tehnika arenguga
   (lisatakse, uuendatakse, muudetakse ja tühistatakse erandeid). Vastavalt artikli 5 lõike 1
   punktile a lisatakse III ja IV lisasse erandeid juhul, kui see ei muuda nõrgemaks määrusega
   (EÜ) nr 1907/20062 tagatud keskkonna- ja tervisekaitset ning kui on täidetud vähemalt üks
   järgmistest tingimustest: materjalide ja komponentide kasutuselt kõrvaldamine või
   asendamine konstruktsiooni muutmisega või materjalide ja komponentidega, mis ei nõua II
   lisas loetletud materjalide või ainete kasutamist, on teaduslikult või tehniliselt võimatu;
   asendusainete töökindlus ei ole tagatud või asendamise kahjulik kogumõju keskkonnale,
   tervisele ja tarbijaohutusele on tõenäoliselt suurem kui sellest tulenev keskkonna-, tervise-,
   või tarbijaohutusealane kasu.
   Artikli 5 lõikes 1 on veel sätestatud, et Euroopa Komisjon (edaspidi „komisjon“) lisab
   teatavateks kasutusviisideks ette nähtud elektri- ja elektroonikaseadmete materjalid ja
   komponendid III ja IV lisa loeteludesse eraldi delegeeritud õigusaktidega vastavalt direktiivi
   artiklile 20. Artikli 5 lõikes 3 ja V lisas on sätestatud menetlus erandi tegemise, uuendamise ja
   tühistamise taotluste esitamiseks.
   2.         ÕIGUSAKTI VASTUVÕTMISELE EELNENUD KONSULTEERIMINE
   Pärast direktiivi RoHS 2 avaldamist on komisjon saanud ettevõtjatelt mitmeid taotlusi3 nii
   erandite lubamiseks kui ka uuendamiseks vastavalt artikli 5 lõikele 3 ja V lisale.
   III lisa kehtiva erandiga 9 lubatakse kuuevalentse kroomi kasutamine süsinikterasest
   jahutussüsteemi korrosioonitõrjevahendina. Komisjon sai taotluse kõnealuse erandi
   kehtivusaja pikendamiseks 2015. aasta jaanuaris. Kuigi erandi 9 aegumiskuupäev oli
   kategooriate 1–7 ja 104 puhul 21. juuli 2016, kohaldatakse seda erandit ohtlike ainete
   1
            ELT L 174, 1.7.2011, lk 88.
   2
            ELT L 396, 30.12.2006, lk 1
   3
            Loetelu on kättesaadav aadressil: http://ec.europa.eu/environment/waste/rohs_eee/adaptation_en.htm
   4
            Need kategooriad on järgmised: 1. suured kodumasinad; 2. väiksed kodumasinad; 3. infotehnoloogia- ja
            telekommunikatsiooniseadmed; 4. tavatarbijatele määratud seadmed; 5. valgustusseadmed; 6. elektri- ja
            elektrontööriistad; 7. mänguasjad, vaba aja veetmise ja spordivahendid; 10. automaadid. Elektri- ja
            elektroonikaseadmete kategooriad on loetletud ohtlike ainete kasutamise piiramise direktiivi I lisas.
ET                                                          1                                                     ET
 ---pagebreak---    kasutamise piiramise direktiivi nõuete (artikli 5 lõike 5 teine lõik) kohaselt seni, kuni
   komisjon on teinud pikendamistaotluse kohta otsuse.
   Eranditaotluse hindamiseks algatas komisjon uuringu nõutava tehnilise ja teadusliku
   hindamise jaoks, mis hõlmas ka kaheksanädalast veebipõhist avatud konsulteerimist
   huvirühmadega5 kõnealuse taotluse üle. Huvirühmadega peetud konsulteerimise käigus esitati
   üks arvamus.
   Avaldati taotluse hindamise lõpparuanne6; huvirühmadele teatati sellest.
   Seejärel konsulteeris komisjon kirja teel7 direktiivi RoHS 2 kohaste delegeeritud õigusaktide
   alase eksperdirühmaga, mis koosneb liikmesriikide esindajatest. Enamik eksperte nõustus
   ettepanekuga, kuid suur osa liikmetest arvamust ei avaldanud. Kooskõlas parema õigusloome
   suunistega avaldati delegeeritud direktiivi eelnõu parema õigusloome portaalis, kus selle
   kohta sai neli nädalat anda tagasisidet. Ühtegi märkust ei saadud. Tehti kõik artikli 5 lõigete
   3–7 kohased toimingud, mis on seotud erandi tegemisega aine suhtes kehtivast piirangust 8.
   Nõukogu ja Euroopa Parlamenti teavitati kõigist toimingutest.
   Lõpparuandes on toodud esile eelkõige järgmised tehnilised andmed ja hinnangud.
            Kuuevalentne             kroom          (Cr(VI))      toimib         korrosioonitõrjevahendina
             absorptsioonikülmikute süsinikterasest jahutussüsteemis. Seda kasutatakse, et luua
             terastorude sisepinnale kiht, mis kaitseb neid söövitavat ammoniaaki sisaldava
             jahutuslahuse eest.
            Madalal          temperatuuril        (ligikaudu     140–180        °C)       töötava        katlaga
             absorptsioonkülmikute jaoks on Cr(VI) asendaja muutunud kättesaadavaks.
             Asendamine muude kasutusviiside puhul, milles kasutatakse kõrgemal temperatuuril
             töötavaid katlaid, nõuab eeldatavasti pikemat ajavahemikku, kuna alternatiivide
             töökindlust alles hinnatakse.
   Kategooriate 1–7 ja 10 osas tehtud hindamise tulemused näitavad, et III lisa kandega 9 seotud
   eranditaotlus vastab vähemalt ühele artikli 5 lõike 1 punktis a sätestatud asjakohasele
   kriteeriumile.
   Selleks et eristada kasutusviise madalal ja kõrgel temperatuuril töötavate katelde puhul ning
   viia erand kooskõlla vastavate REACH-määruse kohaste lubadega,9 jagatakse praeguse erandi
   sõnastus kaheks. Kuna katla temperatuuri saaks töörõhu kaudu kergesti reguleerida, ei peetud
   temperatuuri ohtlike ainete kasutamise piiramise direktiivi kohaldamise eesmärgil piisavalt
   asjakohaseks. Leitakse, et selle asemel on lihtsam jälgida sisendvõimsust, mis on tihedalt
   seotud keemistemperatuuriga, ning see esindab asjakohasemalt eri kasutusviise.
   Alla 75 W sisendvõimsusega seadmete (vastab madalal temperatuuril töötavatele kateldele)
   jaoks on nüüd olemas töökindlad asendajad ning kooskõlas ohtlike ainete kasutamise
   piiramise direktiivi artikli 5 lõikega 6 kaotab erand kehtivuse 12 kuud pärast käesoleva
   delegeeritud direktiivi avaldamist Euroopa Liidu Teatajas.
   5
           Konsulteerimisperiood: 21.8.2015–16.10.2015.
   6
           https://bookshop.europa.eu/en/assistance-to-the-commission-on-technological-socio-economic-and-
           cost-benefit-assessment-related-to-exemptions-from-the-substance-restrictions-in-electrical-and-
           electronic-equipment-pbKH0416554/
   7
           Konsultatsioonid toimusid 14. detsembrist 2018 kuni 21. jaanuarini 2019.
   8
           Loetelu nõutavatest haldustoimingutest on kättesaadav komisjoni veebisaidil. Iga delegeeritud õigusakti
           eelnõu menetluse jooksvat kulgu on võimalik vaadata institutsioonidevahelises delegeeritud õigusaktide
           registris: https://webgate.ec.europa.eu/regdel/#/home.
   9
           Komisjoni otsus C(2017) 665
ET                                                         2                                                       ET
 ---pagebreak---    Vähemalt 75 W sisendvõimsusega seadmete puhul ning süsteemide puhul, mis töötavad
   täielikult mitteelektriliste kütteseadmetega (vastab kõrgel temperatuuril töötavatele kateldele),
   kehtib erand kuni 21. juulini 2021, mida võib pikendada vastavalt artikli 5 lõike 2 esimesele
   lõigule.
   Erand on kooskõlas REACH-määruse kohaste lubadega REACH/17/7/0–REACH/17/7/3.
   Lubatud kehtivusajal ei ole oodata asendamisest tulenevat kahjulikku sotsiaal-majanduslikku
   mõju. Samuti ei saa erandi kehtivusaeg eeldatavasti innovatsiooni kahjulikult mõjutada.
   Muude kategooriate puhul kui 1–7 ja 10 jääb praegune erand kehtima artikli 5 lõikes 2
   sätestatud tähtaegadeks. Vastavalt direktiivi 2011/65/EL artiklile 5 ei kahjusta kõnealuse
   konkreetse erandi lubamine määrusega (EÜ) nr 1907/2006 (REACH) ettenähtud keskkonna-
   ja tervisekaitset.
   3.        DELEGEERITUD ÕIGUSAKTI ÕIGUSLIK KÜLG
   Delegeeritud direktiiviga lubatakse seoses kuuevalentse kroomi kasutamisega teatavatel
   kasutusviisidel teha erand direktiivi 2011/65/EL artikli 4 lõikes 1 sätestatud piirangutest;
   kõnealune erand tuleb lisada III lisasse.
   Õigusakt on delegeeritud direktiiv, nagu on ette nähtud direktiiviga 2011/65/EL ning vastab
   eelkõige selle artikli 5 lõike 1 punkti a asjaomastele nõuetele.
   Delegeeritud direktiivi eesmärk on aidata kaasa inimeste tervise ja keskkonna kaitsele ning
   ühtlustada elektri- ja elektroonikaseadmete siseturu toimimisega seotud sätteid, milleks
   lubatakse teatavatel kasutusviisidel kasutada muidu keelatud aineid kooskõlas RoHS 2
   direktiivi sätetega ning nende sätete kohase III ja IV lisa teaduse ja tehnika arenguga
   kohandamise korraga.
   Proportsionaalsuse põhimõtte kohaselt          ei   lähe käesolev meede       selle eesmärkide
   saavutamiseks vajalikust kaugemale.
   Ettepanek ei mõjuta ELi eelarvet.
ET                                                   3                                               ET
 ---pagebreak---                       KOMISJONI DELEGEERITUD DIREKTIIV (EL) …/…,
                                                   17.12.2019,
     millega muudetakse tehnika arenguga kohandamise eesmärgil Euroopa Parlamendi ja
    nõukogu direktiivi 2011/65/EL III lisa seoses erandiga, milles käsitletakse kuuevalentse
           kroomi kasutamist absorptsioonkülmikute süsinikterasest jahutussüsteemi
                                          korrosioonitõrjevahendina
                                            (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 8. juuni 2011. aasta direktiivi 2011/65/EL
   teatavate ohtlike ainete kasutamise piiramise kohta elektri- ja elektroonikaseadmetes,10 eriti
   selle artikli 5 lõike 1 punkti a,
   ning arvestades järgmist:
   (1)     Direktiivi 2011/65/EL kohaselt peavad liikmesriigid tagama, et turule lastud elektri- ja
           elektroonikaseadmed ei sisaldaks ohtlikke aineid, mis on loetletud kõnealuse direktiivi
           II lisas. Seda piirangut ei kohaldata direktiivi 2011/65/EL III lisas loetletud erandlike
           kasutusviiside suhtes.
   (2)     Elektri- ja elektroonikaseadmete kategooriad, mille suhtes kohaldatakse direktiivi
           2011/65/EL, on loetletud kõnealuse direktiivi I lisas.
   (3)     Kuuevalentne kroom on piiratud kasutusega aine, mis on kantud direktiivi 2011/65/EL
           II lisasse.
   (4)     Direktiivi 2011/65/EL III lisasse on kantud erand, mis seisneb kuuevalentse kroomi
           kasutamises korrosioonitõrjevahendina absorptsioonkülmikute süsinikterasest
           jahutussüsteemi jahutuslahuses sisaldusega kuni 0,75 massiprotsenti (edaspidi
           „erand“). Kategooriate 1–7 ja 10 puhul pidi erand kõnealuse direktiivi artikli 5 lõike 2
           teise lõigu kohaselt kehtivuse kaotama 21.juulil 2016.
   (5)     Komisjon sai taotluse kehtivusaja pikendamiseks (edaspidi „pikendamistaotlus“) 20.
           jaanuaril 2015, st direktiivi 2011/65/EL artikli 5 lõikes 5 sätestatud tähtaja jooksul.
           Selle sätte kohaselt kehtib erand seni, kuni on vastu võetud otsus pikendamistaotluse
           kohta.
   (6)     Pikendamistaotluse hindamine hõlmas konsultatsioone sidusrühmadega vastavalt
           direktiivi 2011/65/EL artikli 5 lõikele 7. Hindamisel võeti arvesse komisjoni otsuseid,
           millega on lubatud kasutamiseks turule lasta ja/või kasutada aineid, mis on loetletud
           määruse (EÜ) nr 1907/200611 XIV lisas, ning jõuti järeldusele, et kategooriate 1–7 ja
   10
            ELT L 174, 1.7.2011, lk 88.
   11
            Kokkuvõte Euroopa Komisjoni otsustest, millega lubatakse kasutamiseks turule lasta ja/või kasutada
            aineid, mis on loetletud Euroopa Parlamendi ja nõukogu määruse (EÜ) nr 1907/2006 (mis käsitleb
            kemikaalide registreerimist, hindamist, autoriseerimist ja piiramist(REACH)) XIV lisas (ELT C 48,
            15.2.2017, lk 9).
ET                                                        4                                                    ET
 ---pagebreak---           10 puhul kehtiv erand tuleb jagada kaheks allkirjeks, mille sõnastus kajastab selgelt
          kuuevalentse kroomi asendamisega seotud teaduse ja tehnika arengut ja erineb
          sõltuvalt kasutusviisist.
   (7)    Kuuevalentne            kroom          (Cr(VI))          toimib         korrosioonitõrjevahendina
          absorptsioonikülmikute süsinikterasest jahutussüsteemis. Seda kasutatakse selleks, et
          terastorude sisepinnale tekiks kiht, mis kaitseb neid söövitavat ammoniaaki sisaldava
          jahutuslahuse eest.
   (8)    Kehtiva erandiga hõlmatud kasutusviisi puhul seadmetes, mille sisendvõimsus on
          75 W ja üle selle, ning süsteemides, mis töötavad täielikult mitteelektriliste
          kütteseadmetega (vastab kasutamisele kõrgel temperatuuril töötavates kateldes), on
          kuuevalentse kroomi asendamine või kõrvaldamine endiselt teaduslikult ja tehniliselt
          teostamatu, kuna puuduvad töökindlad asendajad. Erand kõnealuste kasutusviiside
          kohta on kooskõlas Euroopa Parlamendi ja nõukogu määrusega (EÜ) nr 1907/200612
          ning selle tegemisel ei nõrgendata seega keskkonna- ja tervisekaitset.
   (9)    Seepärast on asjakohane lubada taotletud kehtivusaja pikendamine kasutamisel kõrgel
          temperatuuril töötavates kateldes kuni 21. juulini 2021 kooskõlas direktiivi
          2011/65/EL artikli 4 lõikega 3 ja artikli 5 lõike 2 teisele lõiguga. Pidades silmas
          töökindla asendusaine leidmiseks tehtavate jätkuvate pingutuste tulemusi, ei avalda
          kõnealuse erandi kestus tõenäoliselt innovatsioonile ebasoodsat mõju.
   (10)   Praegu erandiga hõlmatud kasutusviisi puhul seadmetes, mille sisendvõimsus on alla
          75 W (vastab kasutamisele madalal temperatuuril töötavates kateldes), ei ole direktiivi
          2011/65/EL artikli 5 lõikes 1 sätestatud tingimused kehtivusaja pikendamiseks enam
          täidetud ja seepärast tuleks pikendamistaotlus tagasi lükata. Vastavalt kõnealuse
          direktiivi artikli 5 lõikele 6 peaks neid kasutusviise käsitlev erand kaotama kehtivuse
          12 kuud pärast käesoleva direktiivi jõustumist.
   (11)   Kategooriate 8, 8 ja 11 puhul 9 jääb praegune erand kehtima direktiivi 2011/65/EL
          artikli 5 lõike 2 teises lõigus sätestatud tähtaegadeks. Selguse huvides tuleks lisada
          need aegumiskuupäevad kõnealuse direktiivi III lisasse.
   (12)   Seepärast tuleks direktiivi 2011/65/EL vastavalt muuta,
   ON VASTU VÕTNUD KÄESOLEVA DIREKTIIVI:
                                                   Artikkel 1
   Direktiivi 2011/65/EL III lisa muudetakse vastavalt käesoleva direktiivi lisale.
                                                   Artikkel 2
   1.       Liikmesriigid võtavad vastu ja avaldavad käesoleva direktiivi järgimiseks vajalikud
            õigus- ja haldusnormid hiljemalt [12. kuu viimasel päeval pärast käesoleva direktiivi
            jõustumist]. Liikmesriigid edastavad kõnealuste õigus- ja haldusnormide teksti
            viivitamata komisjonile.
            Liikmesriigid kohaldavad kõnealuseid norme alates [järgmisest päevast pärast 12.
            kuu viimast päeva pärast käesoleva direktiivi jõustumist].
   12
           Euroopa Parlamendi ja nõukogu 18. detsembri 2006. aasta määrus (EÜ) nr 1907/2006, mis käsitleb
           kemikaalide registreerimist, hindamist, autoriseerimist ja piiramist (REACH) ja millega asutatakse
           Euroopa Kemikaalide Agentuur (ELT L 396, 30.12.2006, lk 1).
ET                                                      5                                                     ET
 ---pagebreak---             Kui liikmesriigid need meetmed vastu võtavad, lisavad nad nendesse meetmetesse
            või nende meetmete ametliku avaldamise korral nende juurde viite käesolevale
            direktiivile. Sellise viitamise viisi näevad ette liikmesriigid.
   2.       Liikmesriigid edastavad komisjonile käesoleva direktiiviga reguleeritavas
            valdkonnas nende poolt vastuvõetavate põhiliste siseriiklike õigusnormide teksti.
                                                 Artikkel 3
   Käesolev direktiiv jõustub kahekümnendal päeval pärast selle avaldamist Euroopa Liidu
   Teatajas.
                                                 Artikkel 4
   Käesolev direktiiv on adresseeritud liikmesriikidele.
   Brüssel, 17.12.2019
                                                   Komisjoni nimel
                                                   president
                                                   Ursula VON DER LEYEN
ET                                                   6                                        ET
 ---documentbreak---                             EUROOPA
                            KOMISJON
                                                     Brüssel, 17.12.2019
                                                     C(2019) 9099 final
                                                     ANNEX 1
                                            LISA
                               järmise dokumendi juurde:
                             Komisjoni delegeeritud direktiiv,
   millega muudetakse tehnika arenguga kohandamise eesmärgil Euroopa Parlamendi ja
   nõukogu direktiivi 2011/65/EL III lisa seoses erandiga, milles käsitletakse kuuevalentse
         kroomi kasutamist absorptsioonkülmikute süsinikterasest jahutussüsteemi
                                korrosioonitõrjevahendina
ET                                                                                ET
 ---pagebreak---                                                 LISA
   Direktiivi 2011/65/EL III lisa kanne 9 asendatakse järgmisega:
   „9           Kuuevalentne kroom                  Kohaldatakse kategooriate 8, 9 ja 11 suhtes;
                korrosioonitõrjevahendina           kehtivusaeg lõpeb:
                absorptsioonkülmiku
                                                         kategooriate 8 ja 9 puhul 21. juulil
                süsinikterasest jahutussüsteemi
                                                           2021, välja arvatud meditsiiniliste in
                jahutuslahuses sisaldusega kuni
                                                           vitro diagnostikaseadmete ning
                0,75 massiprotsenti
                                                           tööstuslike seire- ja kontrolliseadmete
                                                           puhul;
                                                         kategooria 8 meditsiiniliste in vitro
                                                           diagnostikaseadmete puhul 21. juulil
                                                           2023;
                                                         kategooria 9 tööstuslike seire- ja
                                                           kontrolliseadmete ning kategooria 11
                                                           puhul 21. juulil 2024.
   9(a)-I       Kuuevalentne kroom                  Kohaldatakse kategooriate 1–7 ja 10 suhtes;
                korrosioonitõrjevahendina           kehtivusaeg lõpeb [12 kuud pärast
                absorptsioonkülmikute (k.a          delegeeritud direktiivi avaldamist Euroopa
                minibaarid) süsinikterasest         Liidu Teatajas].
                jahutussüsteemide
                jahutuslahuses sisaldusega kuni
                0,75 massiprotsenti, kui sellised
                absorptsioonkülmikud on
                projekteeritud töötama täielikult
                või osaliselt elekterküttekehaga,
                mille kasutatav keskmine
                sisendvõimsus püsivas
                tööolukorras on alla 75 W
   9(a)-II      Kuuevalentne kroom                  Kohaldatakse kategooriate 1–7 ja 10 suhtes;
                korrosioonitõrjevahendina           kehtivusaeg lõpeb 21. juulil 2021.“
                absorptsioonkülmikute
                süsinikterasest
                jahutussüsteemide
                jahutuslahuses,
                 kui absorptsioonkülmik on
                    projekteeritud töötama
                    täielikult või osaliselt
                    elekterküttekehaga, mille
                    kasutatav keskmine
                    sisendvõimsus püsivas
                    tööolukorras on 75 W või üle
                    selle;
                 kui absorptsioonkülmik on
                    projekteeritud töötama
                    täielikult mitteelektrilise
ET                                                1                                                ET
 ---pagebreak---    kütteseadmega.
ET                2 ET


title: KOMISJONI DELEGEERITUD DIREKTIIV (EL) …/…, millega muudetakse Euroopa Parlamendi ja nõukogu direktiivi 2014/47/EL seoses sõidukikategooriate tähiste muudatustega, mis tulenevad tüübikinnitusi käsitlevate õigusaktide muudatustest

text:
               SELETUSKIRI

               1.DELEGEERITUD ÕIGUSAKTI TAUST

               Euroopa Parlamendi ja nõukogu 3. aprilli 2014. aasta direktiiviga 2014/47/EL,
                  1
                milles käsitletakse liidus liiklevate ärilisel otstarbel kasutatavate sõidukite tehnokontrolli ja -ülevaatust ning millega tunnistatakse kehtetuks direktiiv 2000/30/EÜ,
                  2
                on kehtestatud liikmesriikide territooriumil liiklevate ärilisel otstarbel kasutatavate sõidukite tehnokontrolli miinimumnõuded. Tehnoülevaatus on osa üldisemast korrast, millega tagatakse, et sõidukeid hoitakse nende kasutamise ajal liiklusele ohutus ja keskkonna seisukohast vastuvõetavas seisukorras, ning see kord hõlmab sõidukite korralist tehnoülevaatust vastavalt direktiivile 2014/45/EL
                  3
                ja ärilisel eesmärgil liiklevate sõidukite tehnokontrolli vastavalt direktiivile 2014/47/EL.

               Direktiivi 2014/47/EL kohaldatakse selliste sõidukite suhtes, mille valmistajakiirus ületab 25 km/h ning mis kuuluvad artikli 2 lõikes 1 osutatud kategooriatesse vastavalt Euroopa Parlamendi ja nõukogu direktiividele 2003/37/EÜ
                  4
                ja 2007/46/EÜ
                  5
               . Võttes arvesse muudatusi sõidukikategooriate tähistes, mis tulenevad direktiivi 2003/37/EÜ kehtetuks tunnistamisest määrusega (EL) nr 167/2013,
                  6
                on käesoleva delegeeritud õigusakti eesmärk ajakohastada viited asjakohastele sõidukikategooriatele, et viia need vastavusse tüübikinnitusi käsitlevates õigusaktides tehtud muudatustega.

               2.ÕIGUSAKTI VASTUVÕTMISELE EELNENUD KONSULTEERIMINE

               2020. aasta mais moodustas komisjon tehnoülevaatuse ja sõidukite registreerimisdokumentide eksperdirühma RWEG. RWEGi ülesanne on abistada liikuvuse ja transpordi peadirektoraati tehnoülevaatust ja sõidukite registreerimisdokumente käsitlevate muude kui seadusandlike aktide ettevalmistamisel, sealhulgas delegeeritud õigusaktide ja rakendusaktide ettevalmistamisel, abistada komisjoni asjakohaste suuniste ettevalmistamisel ning soodustada kogemuste ja heade tavade vahetamist kõnealustes valdkondades. RWEG vaatas delegeeritud õigusakti eelnõu läbi oma 17. septembri 2020. aasta ja 25. novembri 2020. aasta koosolekutel. Käesoleva direktiivi eelnõu suhtes viidi parema õigusloome portaali kaudu 16. aprillist kuni 14. maini 2021 läbi avalik konsultatsioon, mille käigus saadi kokku seitse vastust. Kuus vastust käsitlesid sõiduki maksimaalset massi B-kategooria juhilubade puhul, mis ei ole kõnealuse õigusaktiga otseselt seotud, ning üks vastus toetas algatust üldiselt.

               3.DELEGEERITUD ÕIGUSAKTI ÕIGUSLIK KÜLG

               Delegeeritud õigusakt põhineb direktiivi 2014/47/EL artikli 21 esimesel taandel.

               Täpsemalt on direktiivi 2014/47/EL artikli 21 esimeses taandes sätestatud, et komisjonil on õigus võtta kooskõlas artikliga 22 vastu delegeeritud õigusakte, et ajakohastada asjakohasel juhul artikli 2 lõiget 1 ja IV lisa punkti 6, et võtta arvesse sõidukikategooriate muutusi tulenevalt kõnealuses artiklis osutatud õigusaktide muudatustest, ilma et see mõjutaks selle direktiivi kohaldamisala. Seepärast tuleb viiteid kõnealustele tähistele ajakohastada vastavalt muudatustele, mis tulenevad direktiivi 2003/37/EÜ kehtetuks tunnistamisest määrusega (EL) nr 167/2013.

               KOMISJONI DELEGEERITUD DIREKTIIV (EL) …/…,

               29.6.2021,

               millega muudetakse Euroopa Parlamendi ja nõukogu direktiivi 2014/47/EL seoses sõidukikategooriate tähiste muudatustega, mis tulenevad tüübikinnitusi käsitlevate õigusaktide muudatustest

               (EMPs kohaldatav tekst)

               EUROOPA KOMISJON,

               võttes arvesse Euroopa Liidu toimimise lepingut,

               võttes arvesse Euroopa Parlamendi ja nõukogu 3. aprilli 2014. aasta direktiivi 2014/47/EL, milles käsitletakse liidus liiklevate ärilisel otstarbel kasutatavate sõidukite tehnokontrolli ja -ülevaatust ning millega tunnistatakse kehtetuks direktiiv 2000/30/EÜ,
                  7
                eriti selle artiklit 21,

               ning arvestades järgmist:

               (1)Direktiivi 2014/47/EL kohaldatakse ärilisel otstarbel kasutatavate selliste sõidukite suhtes, mille valmistajakiirus ületab 25 km/h ning mis kuuluvad kõnealuse direktiivi artikli 2 lõikes 1 osutatud kategooriatesse. Need kategooriad määratakse kindlaks vastavalt Euroopa Parlamendi ja nõukogu direktiividele 2003/37/EÜ
                  8
                ja 2007/46/EÜ
                  9
               .

               (2)Direktiivid 2003/37/EÜ ja 2007/46/EÜ tunnistati kehtetuks vastavalt määrusega (EL) nr 167/2013
                  10
                ning Euroopa Parlamendi ja nõukogu määrusega (EL) 2018/858
                  11
               .

               (3)Võttes arvesse muudatusi sõidukikategooriate tähistes, mis tulenevad direktiivi 2003/37/EÜ kehtetuks tunnistamisest määrusega (EL) nr 167/2013, tuleks ajakohastada direktiivi 2014/47/EL artikli 2 lõikes 1 ja samuti IV lisa punktis 6 osutatud sõidukikategooriaid.

               (4)Seepärast tuleks direktiivi 2014/47/EL vastavalt muuta,

               ON VASTU VÕTNUD KÄESOLEVA DIREKTIIVI:

               Artikkel 1

               Direktiivi 2014/47/EL muudetakse järgmiselt.

               (1)Artiklit 2 muudetakse järgmiselt:

               (a)lõiget 1 muudetakse järgmiselt:

               i) sissejuhatav osa asendatakse järgmisega:

               „1. Käesolevat direktiivi kohaldatakse selliste sõidukite suhtes, mille valmistajakiirus ületab 25 km/h ning mis kuuluvad järgmistesse kategooriatesse, nagu on määratletud Euroopa Parlamendi ja nõukogu määruses (EL) nr 167/2013* ning Euroopa Parlamendi ja nõukogu määruses (EL) 2018/858**:

               _________

               * Euroopa Parlamendi ja nõukogu 5. veebruari 2013. aasta määrus (EL) nr 167/2013 põllu- ja metsamajanduses kasutatavate sõidukite kinnituse ja turujärelevalve kohta (ELT L 60, 2.3.2013, lk 1).

               ** Euroopa Parlamendi ja nõukogu 30. mai 2018. aasta määrus (EL) 2018/858 mootorsõidukite ja mootorsõidukite haagiste ning nende jaoks ette nähtud süsteemide, osade ja eraldi seadmestike tüübikinnituse ja turujärelevalve kohta, ning millega muudetakse määruseid (EÜ) nr 715/2007 ja (EÜ) nr 595/2009 ning tunnistatakse kehtetuks direktiiv 2007/46/EÜ (ELT L 151, 14.6.2018, lk 1).“;

               ii) punkt d asendatakse järgmisega:

               „d) T1b-, T2b-, T3b-, T4.1b-, T4.2b- ja T4.3b-kategooria sõidukid, mida kasutatakse avalikel teedel peamiselt maanteetranspordiks ärilisel eesmärgil ja mille maksimaalne valmistajakiirus ületab 40 km/h.“;

               (2)IV lisa punkti 6 muudetakse järgmiselt:

               (a)punktid g ja h asendatakse järgmisega:

               „g) T1b

               h) T2b“;

               (b)
                     lisatakse järgmised punktid i–m:

               „i) T3b

               j) T4.1b

               k) T4.2b

               l) T4.3b

               m) Muu sõidukikategooria:

                        (täpsustada)“.

               Artikkel 2

               Ülevõtmine

               1. Liikmesriigid võtavad üle ja avaldavad hiljemalt [Väljaannete talitus: palun sisestada kuupäev – üks aasta pärast käesoleva õigusakti avaldamise kuupäeva] käesoleva direktiivi järgimiseks vajalikud õigus- ja haldusnormid. Nad edastavad kõnealuste normide teksti viivitamata komisjonile.

               Nad kohaldavad artikli 1 järgimiseks vajalikke meetmeid alates [Väljaannete talitus: palun sisestada kuupäev, mis on sama mis eespool nimetatud ülevõtmise tähtpäev].

               Kui liikmesriigid need meetmed vastu võtavad, lisavad nad nende ametlikul avaldamisel nendesse või nende juurde viite käesolevale direktiivile. Sellise viitamise viisi näevad ette liikmesriigid.

               2. Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetavate põhiliste siseriiklike õigusnormide teksti.

               Artikkel 3

               Jõustumine

               Käesolev direktiiv jõustub kahekümnendal päeval pärast selle avaldamist Euroopa Liidu Teatajas.

               Artikkel 4

               Adressaadid

               Käesolev direktiiv on adresseeritud liikmesriikidele.

               Brüssel, 29.6.2021

                     Komisjoni nimel

                     president
                     Ursula VON DER LEYEN

                     (1)

                        Euroopa Parlamendi ja nõukogu 3. aprilli 2014. aasta direktiiv 2014/47/EL, milles käsitletakse liidus liiklevate tarbesõidukite tehnokontrolli ja -ülevaatust ning millega tunnistatakse kehtetuks direktiiv 2000/30/EÜ (ELT L 127, 29.4.2014, lk 134).

                     (2)

                        Euroopa Parlamendi ja nõukogu 6. juuni 2000. aasta direktiiv 2000/30/EÜ ühenduses liiklevate kommertsveokite tehnokontrolli kohta (EÜT L 203, 10.8.2000, lk 1).

                     (3)

                        Euroopa Parlamendi ja nõukogu 3. aprilli 2014. aasta direktiiv 2014/45/EL, milles käsitletakse mootorsõidukite ja nende haagiste korralist tehnoülevaatust ja millega tunnistatakse kehtetuks direktiiv 2009/40/EÜ (ELT L 127, 29.4.2014, lk 51).

                     (4)

                        Euroopa Parlamendi ja nõukogu 26. mai 2003. aasta direktiiv 2003/37/EÜ põllu- või metsamajanduslike traktorite, nende haagiste ja pukseeritavate vahetatavate masinate, ja nende masinate jaoks mõeldud süsteemide, nende osade ja eraldi seadmestike tüübikinnituse andmise kohta ja direktiivi 74/150/EMÜ kehtetuks tunnistamise kohta (ELT L 171, 9.7.2003, lk 1).

                     (5)

                        Euroopa Parlamendi ja nõukogu 5. septembri 2007. aasta direktiiv 2007/46/EÜ, millega kehtestatakse raamistik mootorsõidukite ja nende haagiste ning selliste sõidukite jaoks mõeldud süsteemide, osade ja eraldi seadmestike kinnituse kohta (ELT L 263, 9.10.2007, lk 1).

                     (6)

                        Euroopa Parlamendi ja nõukogu 5. veebruari 2013. aasta määrus (EL) nr 167/2013 põllu- ja metsamajanduses kasutatavate sõidukite kinnituse ja turujärelevalve kohta (ELT L 60, 2.3.2013, lk 1).

                     (7)

                        Euroopa Parlamendi ja nõukogu 6. juuni 2000. aasta direktiiv 2000/30/EÜ ühenduses liiklevate kommertsveokite tehnokontrolli kohta (EÜT L 203, 10.8.2000, lk 1).

                     (8)

                        Euroopa Parlamendi ja nõukogu 26. mai 2003. aasta direktiiv 2003/37/EÜ põllu- või metsamajanduslike traktorite, nende haagiste ja pukseeritavate vahetatavate masinate, ja nende masinate jaoks mõeldud süsteemide, nende osade ja eraldi seadmestike tüübikinnituse andmise kohta ja direktiivi 74/150/EMÜ kehtetuks tunnistamise kohta (ELT L 171, 9.7.2003, lk 1).

                     (9)

                        Euroopa Parlamendi ja nõukogu 5. septembri 2007. aasta direktiiv 2007/46/EÜ, millega kehtestatakse raamistik mootorsõidukite ja nende haagiste ning selliste sõidukite jaoks mõeldud süsteemide, osade ja eraldi seadmestike kinnituse kohta (ELT L 263, 9.10.2007, lk 1).

                     (10)

                        Euroopa Parlamendi ja nõukogu 5. veebruari 2013. aasta määrus (EL) nr 167/2013 põllu- ja metsamajanduses kasutatavate sõidukite kinnituse ja turujärelevalve kohta (ELT L 60, 2.3.2013, lk 1).

                     (11)

                        Euroopa Parlamendi ja nõukogu 30. mai 2018. aasta määrus (EL) 2018/858 mootorsõidukite ja mootorsõidukite haagiste ning nende jaoks ette nähtud süsteemide, osade ja eraldi seadmestike tüübikinnituse ja turujärelevalve kohta, ning millega muudetakse määruseid (EÜ) nr 715/2007 ja (EÜ) nr 595/2009 ning tunnistatakse kehtetuks direktiiv 2007/46/EÜ (ELT L 151, 14.6.2018, lk 1).